
ISLAMSKE TEME 


EL-MATU RIDIJEV METOD 
TUMACENJA KUR’ANA' 


Ahmed Muhammed Ahmed EI-GALLI 
S engleskog preveo: Haris DUBRAVAC 


UDK 28-254 


SazeTAk: U ovome radu, autor razmatra el-Maturidijev metod tumacenja Kur’ana. El-Maturidi je prvi medu 
tumacima koji koristi pojam fe’vil umjesto fefsir. Sto se tiée izvora njegova komentara, on naglasava prije svega 
tumacenje Kur’ana Kur’anom tretiraju¢i sve ajete vezane za neko pitanje, zatim Poslanikove predaje uz kriti¢ki 
odnos spram onih koje se suprotstavljaju razumu, odnosno Kur’anu, te gledista ranijih komentatora koja podvrgava 
propitivanju ukoliko mu izgledaju u suprotnosti sa zahtjevima razuma ili filoloskim pravilima. Zanimljivo je da 
el-Maturidi odbacuje sve pojedinosti vezane za kur’anska kazivanja koje su uvrstili komentatori iz stranih izvora 
ukoliko se ne oslanjaju na vjerodostojne predaje, budué¢i da nije u tim detaljima svrha doti¢nih kazivanja. Kada je 
u pitanju tumaéenje nejasnih ajeta, prema el-Maturidiju, nepretenciozno promisljanje je najbolji metod njihova 
tumaéenja. U pogledu teoloskih pitanja, on koristi Kur’an kao osnovu za formulaciju svojih uéenja i odbranu 
svojih stajalista. Zakljucno, el-Maturidijevo tumacenje Kur’ana otkriva njegov naglasak na ulozi razuma u religiji 
i, premda se oslanjao na Kur’an i vjerodostojne predaje, on je slobodno koristio vlastito misljenje. 


Kljucne rijeci: el-Maturidi, metod tumacenja Kur‘ana, te’vil, krititko razmatranje Poslanikovih predanja, nejasni ajeti, 


nepretenciozno promisljanje, uloga razuma, li¢no misljenje 


a. Njegove koncepcije 

tefsirai te'vila 

Naslov el-Maturidijevog komen- 
tara Kur’ana: Te’ vilat el-Kur an od- 
nosno Te’vilat ehl es-Sunne, pokazuje 
da je on medu prvim komentatori- 
ma koji za tumacenje Kur’ana ko- 
risti pojam Ze’vi/ umjesto ¢efsir, a to 
ima izvjesni zna¢aj. Prvobitno su se 
pojmovi Zefsir i ¢e’vil naizmjeni¢éno 
koristili za interpretaciju Kur’ana; 
medutim, vremenom su uvedene ra- 
znolike diferencijacije izmedu ova dva 
pojma, pa se ¢efsir uglavnom koristio 


' Ovaj tekst je dio iz doktorske diserta- 
cije A. M.A. El-Gallija, The Place of Re- 
ason in the Theology of al-Maturidi and 
al-Ash ari, Univerzitet u Edinburghu, 
februar 1976., str. 64-87. 

Za filoloske definicije pojmova zefsiri ze’ vil, 


71 


za vanjsku filolosku egzegezu, dok se 
te’ vil koristio za tumacenje poruke 
Kur’ana.” El-Maturidijeva definicija 
ova dva pojma je jedinstvena te done- 
kle otkriva njegov metod tumaéenja. 

Prema el-Maturidiju, tefsir oznac¢a- 
va davanje odredenog znaéenja ajetu, a 
jedini ljudi koji su odgovarali ovakvo- 
me zadatku jesu Poslanikovi drugovi, 
zato Sto su bili savremenici Poslanika 
te su bili svjedoci svim dogadajima i 
okolnostima u kojima je Kur’an bio 
objavljen. Oni su takoder poznavali 
Poslanikovo tumaéenje i objasnje- 
nje ajeta te su bili dobro upoznati s 


vidjeti: Ibn Menziiy, Lisanw’/-‘areb, tomovi 
6, str. 361113, str. 34. Za razlicite definicije 
ova dva pojma, vidjeti: Ikan, tom 4, str. 167— 
—69. Tehanevi, Keisaf, tom 2, str. 1116-17. 
Vidjeti el-Maturidijev uvod u njegov 
Te vilat. 


povodima objave (eshabu’n-nuzil). No, 
ovi drugovi nisu dali svoja misljenja 
o kur’anskim ajetima, zato Sto Zefsir 
nije predmet razlicitih misljenja, vec 
su prenijeli ono sto su posvjedoCili i 
primili od Poslanika. U svjetlu ove 
koncepcije ¢efsira, el-Maturidi kaze 
da je postala jasna izreka Poslanika: 
“Ko tumaci Kur’an prema svom li¢- 
nom misljenju, zauzet ¢e svoje mje- 
sto u vatri”.? 

Medutim, znatenje ¢e’vila jeste 
dati sva moguéa znaéenja sadrza- 
na u ajetu, stoga nije ogranicen na 
drugove Poslanika kao ¢efsir, ve¢ je 
otvoren za sve kvalificirane ucenja- 
ke. Nema ogranicenja za fe’vil, zato 
Sto za razliku od ¢efsira, evil ne tvr- 
di da je Bog naumio neko zna¢éenje 
odredenim ajetom, vec je on jedno- 
stavno pokuSaj otkrivanja znacenja 

koje bi moglo biti sadrzano u ajetu; 
njegov krajnji doseg jeste ista¢i da 
znacenje nekog ajeta moze biti ova- 
kvo i onakvo. Da bi ilustrirao svoja 
gledista po ovom pitanju, el-Maturidi 
kaze da ukoliko uzmemo ajet “hva- 
la Bogu” (e/-hamdu lillahi), neki vele 
kako znaci da je Bog pohvalio Sam 
Sebe, a drugi kazu da nam je Bog na- 
redio da Ga hvalimo. Oba stajalista 
se zasnivaju na predajama, a ko god 
drzi jedno od njih jeste mufessir. Isti 
ajet se moZe protumaciti (tu evvel) 
naprimjer da hamd zna¢i pohvala 
Bogu, da Ga treba hvaliti ida Mu éo- 
vjek mora biti zahvalan. Dakle, zefsir 
usvaja jedno od znaéenja zasnovanih 
na autoritetu, docim Ze’vi/ uvodi ne- 
koliko znaéenja izvucenih iz ajeta.* 


b. Izvori njegova komentara 


1. Od gore spomenutih pojmova, 
el-Maturidi je odabrao pojam ¢e’vil 
te ga je primijenio na svoj komentar, 
vjerovatno nagovjestavajuci da ce dati 
svoje misljenje i tumacenje Kur’ana. 
Medutim, istovremeno, el-Maturidi 
je jasno stavio do znanja da Kur’an 
treba tuma¢iti samim Kur’anom, ako 
je mogucée. Prema njemu, Kur’an ne 
proturjeci sam sebi i, da bi se doslo 
do odgovarajuceg razumijevanja nje- 
govog znacenja, trebaju se razmotri- 
ti svi ajeti vezani za neko pitanje. U 
mnogim sluéajevima, ustanovljavamo 
da se neka tema ukratko spominje u 
odredenom ajetu, a da je razjasnjena 
u drugim ajetima; tako da se, konsul- 
tirajuci sve ajete vezane za tu temu, 
moze dosegnuti taéno znacenje tog 
ajeta. El-Maturidi je primjenjivao ovaj 
metod kroz Te’vilat el-Kur an, te ga je 
éesto koristio u svome djelu Kitabu't- 
Tevhid, posebno u onim odjeljcima 
koji tretiraju Covjekova djela, Boziju 
volju, slobodnu volju i predodredenje 
te iman. Stoga, prema el-Maturidiju, 
sam Kur’an je vazan izvor za razumi- 
jevanje njegova znacenja. 


* El-Maturidijev uvod u njegov Te’vilat. 
> U nekim djelima o predajama, zabilje- 
zen je poseban odjeljak o ¢efsiru: Buhari, 
Muslim i Tirmizi. Vidjeti: Wensinck, 
A Handbook of Early Muhammadan 

2. Drugi izvor za tumaéenje 
Kur’ana jesu Poslanikove predaje. U 
mnogim hadiskim djelima, preda- 
je i izvjeséa koji daju obrazlozenje 
kur’anskih ajeta su bili pripisani Po- 
slaniku.* Iako je el-Maturidi naveo 
mnoge predaje kroz svoj komentar 
kao dokaze za svoju interpretaciju, 
bio je veoma oprezan i kriti¢an u vezi 
vjerodostojnosti ovih predaja; tako je 
prihvatio one predaje Cija je auten- 
ticnost utvrdena, a odbacio sva pre- 
danja koja su izgledala u suprotnosti 
zahtjevu razuma, odnosno onome sto 
je racionalno ustanovljeno. Komen- 
tirajuci ajet: “Na dan kada upitamo 
Dzehennem: Jesi li se napunio?’— on 
ée odgovoriti: ‘Ima li jos?” (L, 30), 
el-Maturidi kaze da su neki komen- 
tatori spomenuli da ¢e Dzehennem 
traziti jos sve dok Milostivi ne stavi 
Svoje stopalo u njega tako da ée biti 
popunjen, pa nece biti prostora ni za 
jednu osobu. Da bi podrZali ovakvo 
stajaliste, komentatori su naveli pre- 
daju za koju se vjeruje da je prenosi 
Eba Hurejre.° El-Maturidi je osporio 
ovo glediste kao apsurdno te odbacio 
ovu predaju kao neautentiénu. Pre- 
ma njemu, takva gledista su dovela 
do toga da Bog sli¢i Govjeku te su se 
suprotstavila BoZijim rijecima: “Na- 
punit ¢u, zaista, Dzehennem dzini- 
ma i ljudima — zajedno!” (Q.11:119), 
dok u ovom mastovitom stavu ne¢ce 
biti popunjen sve dok Bog ne stavi 
Svoje stopalo u njega, Sto je cista be- 
smislica. Ova predaja se suprotstavlja 
svim racionalnim dokazima koji od- 
bacuju zesbih i posto se svaka predaja 
koja proturjeci racionalnim dokazi- 
ma treba odbaciti, ova predaja treba 
biti odbaéena.’ 

Komentiraju¢i kur’anski ajet: 
“Allah vam nareduje da zakoljete 
kravu’— ‘Zbijaé li ti to s nama Salu?” 
(II, 67), el-Maturidi veli da su neki 
komentatori iz ovog ajeta zakljucili da 
je Bozije naredenje bilo opéenito kada 
je prvi put upuceno Israeli¢anima, zato 


Tradition. Vidjeti takoder: Es-Sujiti, 
Itkan, tom 4, str. 214-259. 

6 Vidjeti: Buhari, Sahih, tom 3, str. 336— 
—37. 

7 Te vilat, 50:30. 


Sto im je Bog naredio da Zrtvuju kra- 
vu ne daju¢i konkretan opis, no, na- 
kon njihova ispitivanja i propitivanja, 
On je konkretizirao kravu. Komen- 
tatori su citirali, kao podrsku svome 
stavu, predaju pripisanu Poslaniku 
koja kaze: “Da su oni (tj. Israeliéa- 
ni) Zrtvovali bilo koju kravu, bilo bi 
im dovoljno, ali svojim pitanjima su 
sami sebi donijeli poteskoée, pa im 
je Bog time otezao.”* El-Maturidi 
je odbacio ovo predanje i smatrao je 
pitanje koje je zasnovano na njemu 
potpuno pogresnim; jer, podrazumi- 
jeva da se nesto dogodilo u Bozijem 
naredenju, pa Ga je navelo da pro- 
mijeni Svoju odluku, ideju koju ni- 
jedan musliman ne treba drZati, da 
ine spominjemo Poslanika, zato sto 
predstavlja nevjerstvo.’ 

Prema tome, postaje ocigledno 
da, iako se el-Maturidi oslanjao na 
predaje kao izvor tumacenja Kur’ana, 
on nije prihvatio sve koje su prene- 
sene, umjesto toga, vrjednovao ih je 
po Kur’anu i razumu, pa ako su se 
suprotstavljale Kur’anu ili ukoliko 
su bile nerazumne, jednostavno ih 
je odbacivao. 

3. Treci izvor na koji se el-Maturidi 
oslanjao u svojemu 72’ vilatu jesu tu- 
macéenja koja su dali Kur’anu rani- 
ji komentatori. El-Maturidi je na- 
veo njihova imena, kao sto su: Ibn 
‘Abbas, el-Hasan el-Basri, Mukatil 
ibn Sulejman, Eba Zejd el-Belhi 
Ebi ‘AvsedZe, el-Kelbi, Ebta Bekr el- 
Esamm, DZa‘fer ibn Harb i Eba ‘Ali 
el-Dzubba’i; ali nije neupitno prihva- 
tio njihova stajalista. El-Maturidi je 
podvrgao gledista ovih komentatora 
svojemu kriticékom misljenju i kada 
god su mu izgledala u suprotnosti s 
razumom ili proturjeéna filoloskim 
pravilima, nije se ustrucavao odbaciti 
ih i opovrgnuti. Tako je el-Maturidi 
odbacio ideju, pripisanu Ibn ‘Abbasu, 
da je znacenje ajeta: “Slicni su oni- 
ma koji potpale vatru ... itd.” (II, 17), 
skriveno i izvan sposobnosti Covjekova 


8 Zemahéseri, Keisaf, tom 1, str. 61-62; 
Razi, Tefsir, tom 1, str.374-76, Kurtubi, 
El-Dzami‘ li Ahkam el-Kur’an, tom 1, 
str. 454-55, 

° Te vilat, 2:66. 

uma. Prema el-Maturidiju, takva 
gledista se ne mogu prihvatiti, zato 
Sto su sva poredenja koja su spome- 
nuta u Kur’anu namijenjena da budu 
shvaéena i olakSana intelektu kako 
bi razumio ono Sto je tesko; ako se 
prihvati Ibn ‘Abbasov stav, onda ¢ée 
znacenje ovog ajeta biti nejasno, sto 
je malo vjerovatno."° U jacem tonu, 
el-Maturidi je odbacio obrazloze- 
nja koja su uvrstili komentatori kao 
objasnjenje za imena ‘Arefat i Mina.” 

Cakiu pitanjima o kojima postoji 
opéenita saglasnost, el-Maturidi nije 
oklijevao dovesti u pitanje stavove ko- 
mentatora i ukazati na slabost njiho- 
vih argumenata. Komentiraju¢i ajet: 
“I kada je Musa rekao narodu svome: 
‘O narode moj, prihvativsi tele, vi ste 
samo sebi nepravdu uCinili, zato se 
Stvoritelju svome pokajte i umorite 
jedni druge” (II, 54), el-Maturidi 
kaze da se svi komentatori nisu slo- 
Zili protumaciti umorstvo u smislu da 
stvarno poubijaju sami sebe, ne bi bilo 
neophodno objasniti ga u stvarnom 
smislu, jer stvarno ubistvo je kazna za 
cin nevjerovanja, a u ovom ajetu Isra- 
eli¢anima je naredeno da se poubijaju 
nakon sto se pokaju i pokore Bogu, 
tako da ovdje umorstvo vjerovatno 
nece znaciti stvarno ubistvo. Mogu- 
¢e je da im je samo naredeno da se 
naprezu u obozavanju te da moraju 
trpiti poteskoce zbog svoje nemarno- 
sti i neposlusnosti prema Bogu; rije¢ 
katl se obiéno koristi u tom smislu, 
pa ako se kaze da se taj i taj ubije po 
nekom pitanju, ne znaci da se stvar- 
no ubio, ve¢ prosto da se napregnuo 
iiscrpio tegobom." Stoga, prema el- 
Maturidiju, umorstvo u ovom ajetu 


0 Te vilat, 2:17, tom 1, str. 54. 

1 Te vilat, 2:129, tom 1, str. 304. ‘Arefat 
ime brda i okolne ravnice koja se nalazi 
udaljena éetiri sahata isto¢no od Meke, 
gdje hodoéasnici iz Meke provode 9. 
dan zu’l-hidzdzeta. Mina, dolina Mina 
blizu Meke. 

Prijevodi kur’anskih ajeta su od rahmetli 
Besima Korkuta, mada smo ovdje od- 
stupili od prijevoda Korkuta ravnajuéi 
se prijevodu iz ovoga teksta, kako bi 
intencija autora doéla do izrazaja u na- 
stavku gdje se tretira upravo to mjesto 
na kojem smo odstupili — nap. prev. 

se treba objasniti u tom smislu, a ne 
u smislu da se stvarno poubijaju.'* 

Svi su komentatori spomenuli da 
vrijeme, spomenuto u ajetu: “Oni go- 
vore: ‘Vatra Ge nas doticati samo neko 
vrijeme”, (II, 80) jeste ono vrijeme u 
kojem su Israeliéani oboZavali tele. 
Prema el-Maturidiju, ovo je besmi- 
slica zbog dva razloga: 


1. Oni Israelicani, koje je tretirao 
ovaj ajet, nisu obozavali tele, 
veé su njihovi oéevi to Cinili, 
tako da je besmisleno smatrati 
da vrijeme spomenuto u ovom 
ajetu ukazuje na vrijeme nji- 
hovog obozavanja teleta. 

2. Cak i ako je ovaj ajet oslovio 
Israeli¢ane koji su obozavali 
tele, nije moguée objasniti ovo 
vrijeme vremenom njihovog 
obozavanja teleta, zato Sto su 
se veé pokajali za taj grijeh, pa 
je besmisleno da budu kaznjeni 
iizgrdeni za neSto za Sto su se 
veé pokajali. Stoga, prema el- 
Maturidiju, ovo vrijeme upu- 
cuje na razdoblje u kojem su 
Israeli¢ani bili neposlusni Bogu 
iu kojem se nisu pokajali."° 


Iz onoga Sto je receno, postaje ja- 
sno da se el-Maturidi oslanjao na tri 
izvora za svoje tumacenje Kur’ana: (I) 
sim Kur’an, (II) predaje, (III) komen- 
tare svojih prethodnika. Kur’an biva 
neosporan i neupitan; medutim, el- 
Maturidi nije prihvatio sve iz druga 
dva izvora, razlikovao je vjerodostoj- 
no i lazno, usvojio ono sto se moze 
razumno opravdati te je opovrgnuo 
sve Sto se suprotstavlja rezonu i zdra- 
vom razumu. 


3 Zanimljivo je da se i u bosanskom jeziku 
kaze za nekoga ko se mnogo iscrpio od ne- 
kog posla da se “ubio od rada”— nap. prev. 

4 Te vilat, 2:54, vol. 1, str. 155-56. Razi, 
koji je isticao stvarno ubijanje, odbacio 
je el-Maturidijev argument govore¢i da 
se kazna razlikuje skladno razlikama 
objavljenih zakona (Seri‘a), stoga, mo- 
guée da je u Musaovom zakonu poka- 
janje bilo uslovljeno ubijanjem samog 
sebe. Tefsir, tom 1, str. 356. Kurtubt 
pripisuje el-Maturidijeva gledista sufi- 
jama (chi /-havatir) koji tumaée ubijanje 
kao poniZavanje sopstva sveobuhvatnim 

c. El-Maturidijev odnos 

prema kur’anskim kazivanjima 

Kur’an je, kao i prethodni spisi, 
pun kazivanja koja spominju zbivanja 
i dogadaje iz proslosti i koja kazuju o 
sudbini nekih drevnih naroda, poseb- 
no Israeli¢ana i njihovih poslanika. 
Medutim, ova kazivanja se u Kur’anu 
ukratko navode i nisu dati nikakvi de- 
talji o njima jer ih Kur’'an uglavnom 
prenosi da budu jasna opomena. No, 
Covjekova radoznalost je, kako kaze 
Ibn Haldtn, potaknula rané musli- 
mane, koji su bili uglavnom pustinj- 
ski Arapi, da traze vise pojedinosti o 
ovim kazivanjima. Jedini izvori koji 
su im bili na raspolaganju u to vrije- 
me su bili kr8éani i jevreji iz Arabije 
koji, zbog svoga nomadskoga Zivota, 
nisu bili bolje kvalificirani da pruze 
autenti¢ne podatke; ali zbog njihova 
religijskog statusa, njihovo tumacéenje 
je prihvaceno te je iz tog vremena da- 
lje preneseno u komentar Kur’ana."” 
Zbog odnosa komentatora prema 
ovim kazivanjima i njihovih poku- 
Saja da pruze sve detalje iz drevnih 
spisa i izvora legendi o kur’anskim 
kazivanjima, njihovi komentari su 
se ispunili materijalom izvucenim 
pretezno iz ovih izvora."* 

Za razliku od vecine komentato- 
ra, el-Maturidijev odnos prema ovih 
kazivanjima je bio veoma strog. On 
je odbacio sve detalje koje su uvrstili 
komentatori te je prigovorio svim in- 
terpretacijama zasnovanim na drev- 
nim spisima. Prema el-Maturidiju, 
jedini autoritet za ovakve pojedino- 
sti jeste Poslanik. Ukoliko ne posto- 
ji autenticna predaja koja objasnjava 
neko kazivanje, onda se to kazivanje 


obozavanjem i izbjegavanjem pozude i 
zelja. El-Dzami, tom 1, str. 401. 

© Vidjeti: Kessaf, tom 1, str. 64. Razi vje- 
ruje da se takva pitanja trebaju spomi- 
njati samo prema sem‘x te da se niSta ne 
bi trebalo ustanovljavati na misljenju. 
Tefsir, tom 1, str. 390-91. 

6 Te vilat, 2:80, tom 1, str. 204. 

7 Tbn Haldin, Mukaddima, str. 368. 

Izgleda da su se svi komentatori na 

ovaj ili onaj na¢in pridruzili ovakvom 

poduhvatu. Vidjeti: Remzi Na‘na‘a, E/- 

Isr@ilijjat ve esereha fi Kutub et-Tefsir, 

str. 214-367. 

mora prihvatiti onako kako se spo- 
minje, bez dodavanja detalja njego- 
vome sadrzaju. Po njemu, ova kaziva- 
nja, pored njihove svrhe da opominju, 
jesu dokazi valjanosti poruke Posla- 
nika i uvjerljiv dokaz njegovoga po- 
slanstva, posto u vrijeme Poslanika, 
nijedan jevrej niti krscanin nije os- 
porio vjerodostojnost verzije ovih ka- 
zivanja navedenih u Kur’anu, a koja 
je objasnio Poslanik. Ovo svjedoéi o 
autenti¢nosti ovih kazivanja i istini- 
tosti Poslanika. Stoga bi dodavanje 
nepotvrdenih detalja ovim kazivanji- 
ma ugrozilo njihovu autenticnost te 
bi moglo dovesti do njihova izobli- 
éenja. Osim toga, ne treba o¢ekivati 
nikakvu korist od poznavanja detalja 
ovih kazivanja tako da se niko ne bi 
trebao zaokupiti takvim beskorisnim 
poduhvatom.” 

E]-Maturidi primjenjuje ovaj stav 
na sva kur’anska kazivanja, pa je tako, 
komentirajuéi ajet: “I upitaj ih o gra- 
du koji se nalazio pored mora...” 
(VI, 163), el-Maturidi spomenuo 
razlicita imena koja su ovom gradu 
dali komentatori” te ih je sve odba- 
cio govoreci: “Ne znamo koji je taj 
grad i ne moramo ga poznavati, a da 
je bila ikakva korist od takvog zna- 
nja, Bog bi nam ga omogucio.””! Za 
ajet: “I kazi im vijest o onome kome 
smo dokaze Na8e dali, ali koji se od 
njih udaljio” (VII, 175), el-Maturidi 
je spomenuo pokusaje komentatora 
da otkriju na koga se mislilo ovim aje- 
tom, te je zakljucio navodeci da “ne 
znamo na koga se ovaj ajet odnosi, 
ali njegov sadrzaj se primjenjuje na 
svakoga ko negira Bozije znake i on 
ne bi trebao biti posebno ograniéen 
na odredenu osobu.”” 

Koristedi isti kriterij, el-Maturidi 
odbacuje sve pojedinosti vezane za 
Semiid, njihovog poslanika Saliha i 
njegovu cudesnu devu. Za njega, ono 
Sto se kaze o ovoj devi: da je izasla iz 


Y Te vilat, 7:73. 

°° Vidjeti: Kessaf, tom 1, str. 356. 

1 Te vilat, 7:163. 

2 Te vilat, 7:175. 

3 Ibid., 6:64. Za kazivanje o Salihu vidjeti: 
Kessaf, tom 1, str. 334-35. 

4 Te vilat, 12:24. 

odredene stijene, davala izvjesnu ko- 
licinu mlijeka te da su, kada je bila 
ubijena, lica ubica zadobijala razlicite 
oblike i boje tri dana, a da im je kazna 
doésla éetvrti dan; sve je ovo, prema 
el-Maturidiju, neosnovano i niko to 
ne moze potvrditi odnosno negira- 
ti, tako da se treba drzati onoga Sto 
je navedeno u Kur’anu.” Isto vazi i 
za kazivanje o Jasufu. El-Maturidi 
smatra spekulacije komentatora o 
tome ko je rekao “Jusufa ne ubijte” 
(XII, 10) i cijeni za koju je kupljen, 
beskorisnim naporima, jer se takve 
stvari poznaju samo pomocu vjero- 
dostojnih predanja, a ne postoji ni- 
Sta takvo; njihova kazivanja o odnosu 
izmedu Jisufa i vladarove zene nisu 
nista drugo doli svojevrsna bajka, pa 
se, prema njemu, takvi detalji ne bi 
trebali davati bez autoriteta.** Sli¢- 
no tome, el-Maturidi je tretirao ka- 
zivanja o Musau i Israeli¢anima te 
je sumnjao u sve pojedinosti koje se 
ticu njihove historije i unistenja.” On 
je isto tako odbacio spekulacije ve- 
zane za Pe¢inu i Natpis (er-rekim)*? 
kazuju¢ci da nemamo potrebe znati 
koja je to pecina i rekim, ili gdje su 
bili, zato Sto ova imena nisu iz naseg 
jezika; pored toga, nasa paznja treba 
biti usmjerena na same mladi¢e, a ne 
na Pe¢inu i rekim. Izvjes¢a komen- 
tatora da su ovi mladi¢i u Pe¢ini bili 
ovakvi i onakvi, a da su njihovi bro- 
jevi iimena bili takvi i takvi te da je 
njihov pas bio izvjesnog opisa jeste 
neosnovano; takve se stvari poznaju 
jedino posredstvom objave i auten- 
ticne Predaje. Od samog Poslanika 
je bilo zatrazeno da ne pita nikoga 
o njima, tako da komentatori nema- 
ju opravdanja za svoje spekulacije.”” 

El-Maturidijev odnos i sumnje u 
vezi detalja ovih kazivanja, prosireni 
su na ona predanja koja su komenta- 
tori uvrstili kao objasnjenje odrede- 
nih dogadaja za koje se vjeruje da su 


28 Ihid., 17:45, 

6 Vidjeti: Kessaf, tom 1, str. 564; Razi, 
Tefsir, tom 6, str. 456-57. 

2” Te vilat, 18:9-11. 

8 Te vilat, 17:1. Razi je isto tako odbacio 
sve legendarne predaje 0 mi‘radzu jer 
ukljucuju neprihvatljive pripovijesti, 


se desili u vrijeme Poslanika, kao Sto 
su legendarna kazivanja 0 mi‘radzu i 
garaniku. El-Maturidi je sumnjao u 
cjelokupno kazivanje o Poslanikovom 
uspinjanju na Nebo, pa kaze: “Sto se 
tice izvjesca da se Poslanik uspeo na 
nebo, gdje je susreo druge poslanike, 
mi kazemo ono Sto je Ebt Bekr re- 
kao: ‘Ako on (tj. Poslanik) kaze tako, 
vjerujem mu’, inace bi se trebali ogra- 
niciti na ono Sto je Kur’an naveo, a 
to jeste, da je Poslanik no¢u prenesen 
iz mesdzidu'1-harama u mesdzidw1- 
aksa”, i vise ne treba dodavati posto 
su sva predanja o ovom dogadaju 
prenesena po autoritetu jedne osobe 
(chadis ahad) i takav lanac (isnad) je 
nepouzdan u ovakvim pitanjima.”* 
Komentiraju¢i ajet: “I zamalo da 
te oni odvrate od onoga Sto ti Mi 
objavljujemo, da bi protiv Nas nesto 
drugo iznio, i tada bi te oni smatrali 
prijateljem. A da te nismo udinili évr- 
stim, gotovo da bi im se vrlo malo pri- 
klonio...””, el-Maturidi kaze da ovaj 
ajet ukazuje da su nevjernici pokuga- 
li odvratiti i obmanuti Poslanika, ali 
je bio zasti¢en od svih mamaca koje 
su mu postavili. U isto vrijeme, on je 
odbacio ona kazivanja koja su uvrstili 
komentatori kao povode objavljivanja 
ovog ajeta, kao Sto je: kazivanje da 
su neke Kurejsije pokusale napraviti 
kompromis s Poslanikom, a da je on 
gotovo pristao na njihove zahtjeve, 
ali je bio zasticen od toga Bozijim 
naputcima. Po njemu su ta kaziva- 
nja lazi i produkt pokvarene maste 
(hajal fasid). El-Maturidi je tvrdio 
da posljednji dio ovog ajeta: “A da te 
nismo u¢inili évrstim, gotovo da bi 
im se vrlo malo priklonio” pokazuje 
kako su ovi komentatori pogrijesili 
u svojim tvrdnjama, jer Bog kaze da 
je Svoga poslanika ucinio évrstim 
tako da im se nije priklanjao, drugo, 
to Sto se Poslanik nakanio prikloni- 
ti opisuje se kao vrlo malo, a ono sto 


Tefsir, tom 5, str. 366. 

? Kur’an, 17:73—74. Ovdje smo u rahmetli 
Korkutovom prijevodu prije rijeci “malo” 
dodali “vrlo”, jer u ovome tekstu stoji u 
prijevodu ovoga ajeta “very little”, sto 
se i kasnije ponavlja u el-Maturidijevoj 
argumentaciji — nap. prev. 

ova kazivanja govore je poprili¢no 
ozbiljno; treée, rijeé gotovo (kdde) ne 
podrazumijeva da im se stvarno priklo- 
nio, stoga, ono sto komentatori tvrde 
je pogresno i ne moze se prihvatiti.° 

Kazivanje 0 garaniku je izvorno 
povezano s ajetom: “Prije tebe Mi 
nijednog poslanika i vjerovjesnika 
nismo poslali, a da Sejtan nije, kad 
bi on Sto kazivao, u kazivanje nje- 
govo ne&to ubacio; Allah bi ono sto 
bi Sejtan ubacio uklonio, a zatim bi 
rijeci Svoje uévrstio — Allah sve zna 
i mudar je.”*' Kaze se da se Posla- 
nik, kada je vidio da se Mekelije ne 
obaziru na njegovu poruku, nadao 
da ée mu neSto Sto ¢é prihvatiti biti 
objavljeno. U tom trenutku, dok je 
sjedio u Ka‘bi s brojnim Mekelija- 
ma, objavljena mu je sura en-Nedzm, 
pa ju je ucio dok nije dosao do ajeta 
“Sta kazete o Latu i Uzzau i Menat, 
trecoj, najmanje cijenjenoj?” Sej- 
tan mu je stavio u usta rijeci: “To su 
zene uzvisene (¢/-gardniku’l-ula) Cije 
posredovanje treba traziti.” Cuvéi 
ovo, Mekelije su bili odusevljeni, pa 
su €ak ucinili sedZdu s Poslanikom, 
no, kasnije je Dzibril ukorio Posla- 
nika zbog navodenja ovog iskaza, a 
objavljeni su gore navedeni ajeti.*° 
El-Maturidi je sumnjao u vjerodo- 
stojnost ovog kazivanja i, po njemu, 
kada bi bilo istinito, sto je malo vje- 
rovatno, moze se objasniti kao lap- 
sus; sasvim je moguce da neko, Cija 
su uvjerenja i vjerovanja dobro po- 
znata, moze uCciniti verbalne greske 
protivrjecivsi vlastitim uvjerenjima i 
on se za to nec¢e kriviti, jer svi shva- 
éaju da one ne predstavljaju njegova 
stvarna gledista. Mnogo je vjerovat- 
nije da ovaj ajet ukazuje na Cinjenicu 
da je Sejtan, kada je Poslanik proucio 
Kur’an nevjernicima kako bi ih uvje- 
rio, ubacivao u njihova srca sumnje i 
argumente protiv Kur’ana i Poslanika, 
kako se spominje u ajetu: “A Sejtani 
navode Sti¢enike svoje da se s vama 


3° Kur’an, 17:73-74. 

3 Kur’an, 22:52. 

3 [bid., 53:19-20. 

3 Taberi, Tefsir, tom 17, str. 119-121. 
Razi odbacuje kazivanje o el-garaniku 
kao Cistu izmisljotinu te predstav- 
lja racionalne dokaze i tradicionalne 

raspravljaju, pa ako biste im se po- 
korili, i vi biste, sigurno, mnogobosci 
postali” (VI, 121).¥ 

Sto se tie ajeta: “I nikako za 
bilo Sta ne reci: ‘Uradi¢u to sigurno 
sutra!’ — ne dodavsi: ‘Ako Bog da!” 
(XVIII, 23-24), kaze se da su jevreji 
ili Mekelije pitali Poslanika o odre- 
denim stvarima, pa im je on rekao 
da ée dati svoje odgovore narednog 
dana ne rekavsi “ako Bog da.” No, 
umjesto da im dadne odgovore, on 
je cekao petnaest dana a da nije 
primio objavu, tako da se Poslanik 
zabrinuo, pa se nakon toga spustio 
Dzibril sa surom Pe¢ina, ukljucujuci 
i ovaj ajet kojim je upozoren, jer nije 
rekao “ako Bog da.”* El-Maturidi 
je odbacio cjelokupno kazivanje kao 
besmislicu i produkt maste komen- 
tatora. Prema njemu, nemoguée je 
da Poslanik kaze kako ée odgovori- 
ti narednog dana bez naredenja od 
Boga; takoder nije moguée da mu 
Bog zbog toga Sto nije rekao “ako 
Bog da,” uskrati objavu te otkrije 
njegovu neistinitu tvrdnju nevjer- 
nicima. Prema el-Maturidiju, Bog 
nije kadar izabrati i odabrati Svo- 
ga poslanika te ga onda napustiti i 
dovoditi u pitanje; stoga, ono Sto su 
komentatori rekli jeste bez osnove.*° 

Iz onoga Sto je receno, postaje 
jasno da je el-Maturidi odbacio sve 
legendarne pripovijesti koje su naveli 
komentatori Kur’ana iz stranih izvora, 
kako bi objasnili kazivanja navedena 
u Kur’anu. On je naglasio stajaliste 
da se vezano za ova kur’anska kazi- 
vanja treba pridrzavati onoga sto je 
spomenuto u samome Kuranu i Sto je 
objasnjeno vjerodostojnim predajama. 


d. El-Maturidijev odnos prema 

nejasnim kur’anskim ajetima 

Nejasni ajeti Kur’ana (¢/-mutesabi- 
hat),jesu jedan od problema koji su iza- 
zvali mnoge rasprave i diskusije medu 


argumente kako bi pokazao njegovu 
pogresnost. Vidjeti: Razi, Tefsir, tom 
6, str. 165-169. 

34 Te’ vilat, 22:52. 

°° Taberi, Tefsir, tom 15, str. 140-41; 
Kessaf, tom 1, str. 568. Razi, Tefsir, 
tom 5, str. 472. Sujiti, Eshabw n-nuzal, 


ISLAMSKE TEME 


teolozima, komentatorima i fllozofima. 
Problem je nastao iz kur’anskog ajeta: 

“On tebi objavljuje Knjigu, u njoj 
su ajeti jasni, oni su glavnina Knji- 
ge, a drugi su manje jasni. Oni Ccija 
su srca pokvarena — Zeljni smutnje i 
svog tumacenja — slijede one sto su 
manje jasni. A tumacenje njihovo zna 
samo Allah. Oni koji su dobro u na- 
uku upuéeni govore: ‘Mi vjerujemo u 
njih, sve je od Gospodara nageg!’— A 
samo razumom obdareni shvaéaju.”*” 

Razlicita razumijevanja ovog ajeta 
su dovela do raznih stavova spram tu- 
macenja nejasnih ajeta; oni koji su sma- 
trali da dio ajeta: “Oni koji su dobro u 
nauku upuceni govore: ‘Mi vjerujemo 
u njih, sve je od Gospodara nageg!’,” 
formira novi iskaz, odustali su od upu- 
Stanja u ze’vil, tako da je prema njima 
samo Bog znao tumaéenje nejasnih 
ajeta. Docim su oni koji su se zalagali 
za te’ vil spojili ovaj iskaz s prethodnim 
te tvrdili kako znadi da jedino Bog zna 
kako ih protumaciti, kao i oni koji su 
évrsto ukorijenjeni u znanju.** Medu 
onima koji su imali potonja gledista 
su teolozi, filozofi i razlicite ekstremi- 
sticke skupine koje su u #’vilu vidjele 
sredstvo kojim se tekst kur’anske objave 
mogao dovesti u saglasnost s njihovim 
viastitim naéelima.” 

Iako el-Maturidi zagovara tuma- 
éenje nejasnih ajeta, on tvrdi da ovih 
ajeta ima dvije vrste: (I) postoje oni 
Cije se znacenje moze spoznati i obja- 
sniti (II) i oni koji su poznati samo 
Bogu. Povod objav]jivanja prve vrste 
jeste da naznace odlike onih koji po- 
sjeduju znanje, odnosno da ukazu na 
nuznost razmisljanja kao sredstva za 
postizanje znanja. Druga vrsta ajeta 
su objavljeni kao kuSnja za ljude; oni 
se ne trebaju upustiti u tumacenje 
njihovih znaéenja.* 

Alegorijska interpretacija neja- 
snih ajeta je dovela do porasta sek- 
ti u islamu te je doprinijela razvoju 
teoloskih skola uz posljedicu da je 


tom 2, str. 14-15. 
© Te vilat, 18:23. 
37 Kur’dn, 3:7. 
38 Gazali, Ihja’, tom 1, str. 92. 
% The Shorter Encyclopaedia of Islam, cl. 
“Tefsir”, str. 558-9. 
 Tevhid, str. 222, 5-16. 

svaka skupina ili sekta tvrdila da samo 
ona posjeduje istinsko tuma¢enje, pa 
su optuZivale druge za herezu ili ne- 
vjerstvo.*! Sva ova pometnja, prema 
el-Maturidiju, rezultat je pogresnih 
metoda koje su koristile ove sekte u 
svojemu /e’vilu; ove sekte su koristi- 
le Kur’an kako bi posluzio njihovim 
ciljevima i Zeljama i, umjesto da crpe 
svoja ucenja i koncepte iz Kur’ana, 
one su upotrebljavale Kur’an da bi 
opravdale svoja unaprijed formira- 
na vjerovanja i koncepte.” Po el- 
Maturidiju, takvo sektasko tumaée- 
nje se ne treba prihvatiti, osim ako 
nisu predstavljeni racionalni dokazi 
i argumenti da ih opravdaju.* Me- 
dutim, ovo ogranicenje na ¢e’vil ne 
bi trebalo podrazumijevati prihva- 
éanje drugog ekstremnog stajalista 
koje u potpunosti odbacuje tumace- 
nje te zagovara povrsno prihva¢anje 
ajeta. Prema el-Maturidiju, kada bi 
takva gledista bila prihvacena, Kur’an 
bi bio kontradiktoran, jer nalazimo 
u jednom ajetu: “Oni koji vjeruju u 
Allaha i u onaj svijet neée od tebe 
traziti dozvolu da se ne bore”, a 
u drugom ajetu: “Oni koji od tebe 
traze dopustenje (da se udalje — nap. 
prev.), u Allaha i Poslanika njego- 
va, doista, vjeruju.”* Dakle, sude¢i 
po verbalnom aspektu ova dva aje- 
ta, postoji ocigledna kontradikci- 
ja. Isto tako, nalazimo da jedan dio 
ajeta vezano za razvod kaze: “A ako 
je opet pusti, onda mu se ne moze 
vratiti Sto se ne¢e za drugoga muza 
udati,”*° a drugi dio kaze: “Pa ako 
je ovaj pusti, onda njima dvoma nije 
grijeh da se jedno drugome vrate, 
ako misle da ée Allahove propise 
izvrsavati.”*” U prvom dijelu ajeta je 
zabrana, au drugom dozvola, pa su- 
deci po verbalnim aspektima, oni se 
suprotstavljaju jedan drugom. Stoga, 
pravilno razumijevanje Kur’ana se ne 
postize razmatrajuci njegov verbal- 
ni aspekt, veé razmisljanjem i pro- 
misljanjem o njegovome sadrzaju.* 


“Te vilat, 3:1; Ibn Rusd, Faslu’l-mekadi,str.36. 

“© Gazali napada i batinije i stfije zbog 
izvrtanja znacenja Kur ‘ana kako bi po- 
sluzio njihovim heretickim gledistima. 
Thja’, tom 1, str. 33. 


Novi Muallim © proljece 2019 ® god. XX © br. 77 


Dakle, prema el-Maturidiju, za- 
nemarivanje koristenja razuma kao i 
njegova pretjerana upotreba, bili su 
glavni uzroci koji su doveli do zabu- 
ne u pogledu nejasnih ajeta. Muhkem 
postaje skriven iz odredenih razlo- 
ga: s jedne strane, postoji Covjekova 
sklonost onome sto mu je ugodno, 
njegovo slijedenje onoga na Sta se 
navikao, njegovo slijepo oponasanje 
i nedostatak prouéavanja. S druge 
strane, tu je njegovo prekomjerno 
oslanjanje na svoj intelekt i njegovi 
pokuSaji da prosuduje objavu prema 
nalogu vlastitoga razuma. Covjek je, 
po el-Maturidiju, zarobljen svojom 
prirodnom dispozicijom i okovan 
svojim Zeljama, stoga je sklon ono- 
me na Sta se navikao, pa mu je tes- 
ko prihvatiti sud razuma, ili podu- 
zeti napor u potrazi za istinom.” S 
druge strane, njegovo prekomjerno 
divljenje i oslanjanje na razum sprje- 
éava Covjeka da postigne pravo zna- 
éenje objave. Prema tome, razborit 
intelekt, odnosno, nepretenciozno 
promisljanje je najbolji metod tuma- 
éenja nejasnih ajeta; a to je duznost 
mudracima, uc¢enjacima i ljudima 
uvida (ch/u/-besar), dok je duznost 
ostalih da ih slijede.*° 


e. El-Maturidijev Tevilat i 

teoloski problemi: 

Kur’an je glavni faktor koji je 
usmjeravao misljenje muslimanskih 
mislilaca, posebno teologa; bio je 
izvor nadahnuéa za mnoge teoloske 
teorije i iz njegovih ajeta su se uvo- 
dila rjeSenja za teoloske probleme. 
Stoga, nije iznenadujuce na¢i da je 
el-Maturidijev komentar Kur’ana 
majdan smjernica za njegove teo- 
loske stavove i da je kroz cijeli svoj 
Te vilat, el-Maturidi nastojao formu- 
lirati svoja teoloska uéenja te iznijeti 
za njih svoje argumente. 

Iz svojega komentara na ajet: 
“Niko nije kao On”, el-Maturidi 


je formulirao svoje nacelo tenziha 


8 Te vilat, 4:1. 
“4 Kur’an, 9:44. 
® Thid., 24:62. 

4 Kur’an, 2:230. 
4” Tbid. 


i pravilo da se nijedno Bozije djelo 
ili svojstvo ne bi trebali mjeriti po 
éovjekovim djelima ili svojstvima; 
shodno tome, on je propitivao i pobio 
stav musebbiha koji je zasnovan na 
nekim kur’anskim ajetima Sto uka- 
zuju na slicnost izmedu Boga i €o- 
vjeka. Prema el-Maturidiju, pravilo 
za tretiranje takvih ajeta jeste da se, 
nakon utvrdivanja ¢enziha, trebaju 
primijeniti na Boga bez tumacenja 
ili alegorijski interpretirati u smi- 
slu koji odgovara BoZijoj uzviseno- 
sti i velicanstvu. Sam el-Maturidi, 
kao Sto ée se kasnije vidjeti, naginje 
prema drugom metodu i tako je po- 
jasnio sve ajete koji Bogu pripisuju 
ruke, o¢i, lice itd., Sto je kontradik- 
torno nacelu senziha. Sliéno tome, 
el-Maturidi je na osnovu ajeta 16:40 
i 41:10 zagovarao svoja gledista 
0 svojstvu fekvina i Bozijem Cinu 
stvaranja. Ajet 1:4, prema njemu, 
dokazuje vjecnost Bozijih svojsta- 
va, svojstvo biti i djela. Ajet: “Tebi 
se klanjamo” (I, 5) dokazuje da je 
iman afirmativan, pa se ne treba re¢i: 
“Ja sam vjernik, ako Bog da.” Tako- 
der, iz ajeta: “Mi im dajemo sve Sto 
im je potrebno za Zivot na ovome 
svijetu ...” (XLII, 32), el-Maturidi 
izvodi dokaze za utvrdivanje Bozi- 
jeg stvaranja Covjekovih djela te za 
odbranu svoje teorije stjecanja (Aesd). 
Vise detalja o ovim uéenjima i kon- 
ceptima se mogu na¢i u ovoj diser- 
taciji;*” medutim, ovih par primjera 
pokazuju da je el-Maturidi, poput 
drugih teologa, koristio Kur’an kao 
osnovu za formulaciju svojih uéenja 
i odbranu svojih stajalista. 

No, pored toga, el-Maturidijev 
Te’vilat otkriva njegovo siroko zna- 
nje i upoznatost s gledistima mu- 
slimanskih sekti kao i drugih skola 
misljenja; on pokazuje da je bio do- 
bro upoznat s kulturnim naslijedem 
svojega vremena. Kroz svoj Té’vilat, 
el-Maturidi je propitao i osporio 
stavove razlicitih skola i sekti; on 
je razmotrio i opovrgao kerramijska 


a 


8 Te vilat, 4:82. 

” Tevhid, str. 223, 4-7. 

° Te vilat, 4:82. 

1 Kur Gn, 42:11. 

» Vidjeti prvu fusnotu — nap. prev. 

gledista o imanu;*’ napao je one koje 
je oslovio kao hagvije, musebbihe i 
ashabu l-hadis, te je kritizirao nji- 
hova stajalista o Bozijim svojstvi- 
ma.*' El-Maturidi je isto tako raz- 
motrio i odbacio batinijske stavove 
0 ponistenju tijela (fend el-edzsam) i 
njihova gledista o Sudnjem danu.* 
El-Maturidi je odbacio i batinijsko 
tumacenje kur’anskog ajeta: “On 
je Prvi i Posljednji, i Vidljivi i Ne- 
vidljivi; i On zna sve!” (LVI, 3). 
Batinije su objasnile da Prvi uka- 
zuje na Prvog Tvorca, a Posljednji 
na Drugog Tvorca, Vidljivi je Po- 
slanik, en-natik, a Nevidljivi je nji- 
hov nepogrjesivi imam, koji posje- 
duje znanje i autoritet za tumacenje 
Kur’ana.°° El-Maturidi je takoder 
osporio mnoga stajalista jevreja, kr- 
Séana, materijalista (dehrijje), dua- 
lista, zoroastrijanaca i filozofa. El- 
Maturidi je posvetio najveci napor 


pobijanju mu tezilijskih gledista. U 
svome 7? vilatu, iskoristio je svaku 
priliku da pokaze nedosljednost 
mu tezilijskih stajalista i neispravnost 
njihovih argumenata te pogresnost 
njihovih uéenja. Medu uobiéajenim 
izrazima u el-Maturidijevom ko- 
mentaru jesu: “Mu'tezilije su rekle 
tako i tako... a, prema nama, njegovo 
tumacenje je takvo i takvo”; “ovaj ajet 
odbacuje mu'tezilijska gledista...”; 
“mu'tezilije nemaju argumenata iz 
ovog ajeta kako bi podrzali svoja 
ucenja” i cesto se spominju ime- 
na Dza‘fer b. Harb, Ebt Bekr el- 
Esamm, el-DZubba’i, en-Nazzam 
i Eba’l-‘Abbas en-Naii’. 

Iz onoga Sto je receno, moze se za- 
kljuciti da je el-Maturidi bio jedan od 
prvih teologa koji se podrobno bavio 
epistemoloskim problemima i koji je 
uveo sistematicnu teoriju znanja za- 


ISLAMSKE TEME 


predanjima i razumu kao jedinim 
izvorima Za postizanje znanja. Sto 
se tice religije, el-Maturidi je dao 
prednost objavi posebno u definira- 
nju religijskih ucenja, medutim, u isto 
vrijeme, on je odredio razumu ista- 
knuto mjesto i smatrao ga je predu- 
slovom za religijsku odgovornost te 
sredstvom za uspostavljanje i odbranu 
na racionalnim osnovama tih vjerskih 
na¢ela i ucenja. El-Maturidijev ko- 
mentar Kur’ana otkriva njegov nagla- 
sak na ulozi razuma u religiji i, iako 
se oslanjao na Kur’an i vjerodostojne 
predaje kao izvorima za svoj ¢e’vil, el- 
Maturidi je slobodno koristio svoje 
liéno misljenje za dosezanje vlastitih 
stajalista i zakljucaka. 


3 Te vilat, 2:8; tom 1, str. 44; 49:14. 
34 Thid., 7:86; 50:38; 60:1. 
°° Te vilat, 73:5. 

snovanoj na osjetilnim opazanjima, °° Ibid.,57:3 
Summary 
AL-MATURID?S METHOD OF INTERPRETING 
THE QUR'AN 


by Ahmed Muhammed Ahmed Al Galli 


translation to Bosnian by Haris Dubravac 


In this article the author reflects upon al-Maturidi’s method 
of interpreting Qur’an. Al Maturidi is amongst the first inter- 
preters who used the term /e’wee/ instead of zesfeer. Among the 
sources that he uses he emphasises and gives priority to explain- 
ing the Qur’an through the Qur’an analysing all the ayats of the 
Qur’an related to some issue, then he analyses the Hadith of the 
Messenger with a critical approach towards those of the had- 
ith that are contradicting the reason or the text of the Qur’an. 
After this he analyses the views of earlier commentators while 
rejecting the same if they contradict the reason or philological 
standards. It is interesting to mention that al-Maturidi rejects 
all gisas al Qur'an used by other commentators if those are not 
supported by reliable hadith, since the point of those gisas is not 
in the details of the concerned texts. When explaining the am- 
biguous ayats of the Qur’an al-Maturidi believes that unpreten- 
tious thinking is the best method for the exegesis of such ayas. 
Regarding the theological issues he uses the Qur’an as bases in 
forming and defending his opinions. To conclude, al-Maturidi’s 
exegeses of the Qur’an reveals his tendency to place an accent 
upon the role of the reason in religion and even though he re- 
lied upon the Qur’an and the Hadith as his sources, he never 
hesitated to use reason and present his opinion. 


Key words: el-Maturidi, method of interpretation, te’weel, critical 
approach to the text of Hadith, ambiguous ayas of the Qur’an, 
unpretentious thinking, the role of the reason, personal opinion 


Novi Muallim © proljece 2019 ¢ god. XX ¢ br. 77 


